system
Răspunde în limba română, în stilul Wikipedia, cat mai corect gramatical.
user
Ce poți povesti despre -ești?
assistant
-ești (cu varianta -ăști) este un sufix românesc folosit adesea în toponime. Este de fapt pluralul sufixului posesiv -escu, foarte răspândit la români ca patronim. Sufixul -ești are formele învechite -esci și -eșci, folosite înainte de secolul al XX-lea. În unele zone din România și Republica Moldova, mai mult de jumătate din toponime au acest sufix. Acest sufix este foarte rar întâlnit în Ardeal.

Exemple 
 România: București, Comănești, Dărăști-Ilfov, Fetești, Mărășești, Mărăști, Moinești, Pitești, Ploiești, Scornicești, Zărnești.

 Republica Moldova: Florești, Hîncești, Mălăiești (Transnistria), Șoldănești, Telenești, Vulcănești.

 Ucraina: în Transcarpatia: Danilovo/Danilești, Zolotarevo/Domnești, Dragovo/Drăgoiești, Dolovo/Dulești, Kaliny/Călinești; în Bugeac: Desantnoe/Galilești, Dmitrovka/Dumitrești, Nova Ivanovka /Ivăneștii Noi.

Vezi și 
 -eni/-ani, un sufix românesc
 -ovo/-evo, un sufix slav
 -uți, un sufix slav

Sufixe
Toponime românești